సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘ప్రేమ కథా చిత్రమ్ 2’.. ఫస్ట్‌లుక్ అదుర్స్
‘ఎక్కడికి పోతావు చిన్నవాడా’ సినిమాలో తన నటనతో తెలుగు ప్రేక్షకులను విపరీతంగా ఆకట్టకున్న నందితా శ్వేత.. ఇప్పుడు ఈ చిత్రంలో తన రౌద్రవాన్ని చూపించబోతోంది.
Samayam Telugu | Updated:
Oct 17, 2018, 04:34PM IST
మారుతి దర్శకత్వంలో వచ్చిన ‘ప్రేమ కథా చిత్రమ్’ సినిమా కొత్తరకం కామెడీకి నాంది పలికింది. వినూత్నమైన కామెడీ హారర్‌గా వచ్చిన ఈ చిత్రం ప్రేక్షకులను విశేషంగా ఆకట్టుకుంది. ఇప్పుడు దీనికి సీక్వెల్ వస్తోంది. ‘ప్రేమ కథా చిత్రమ్ 2’ పేరుతో వస్తోన్న ఈ సినిమాలో సుమంత అశ్విన్, నందితా శ్వేత జంటగా నటిస్తున్నారు. ఈ చిత్రం ద్వారా హరికిషన్ దర్శకుడిగా పరిచయమవుతున్నారు. సిద్ధి ఇద్నాని మరో హీరోయిన్‌గా నటిస్తోంది. అయితే నందితా శ్వేత పాత్రకు అధిక ప్రాధాన్యత ఉంటుంది. అంటే ‘ప్రేమ కథా చిత్రమ్’లో నందిత పాత్ర మాదిరిగా ఆత్మ ప్రవేశించే పాత్రలో నందితా శ్వేత నటిస్తోంది. ఆ పాత్రకు సంబంధించిన ఫస్ట్‌లుక్‌ తాజాగా విడుదలైంది.
‘ఎక్కడికి పోతావు చిన్నవాడా’ సినిమాలో తన నటనతో తెలుగు ప్రేక్షకులను విపరీతంగా ఆకట్టకున్న నందితా శ్వేత.. ఇప్పుడు ఈ చిత్రంలో తన రౌద్రవాన్ని చూపించబోతోంది. ఫస్ట్‌లుక్‌లో బాస్కెట్ బాల్‌పై కాలు మోపి.. మోకాలి చేయి వేసుకుని నందితా శ్వేత చాలా హుందాగా కనిపిస్తోంది. ఈ చిత్రాన్ని ఆర్.పి.ఎ. క్రియేషన్స్ బ్యానర్‌పై ఆర్.సుదర్శన్ రెడ్డి నిర్మిస్తున్నారు. ఈ బ్యానర్‌లో మూడో చిత్రమిది. ‘బ్యాక్ టు ఫియర్’ అనే క్యాప్షన్‌తో వస్తోన్న ఈ చిత్రం ఇప్పటికే 90 శాతం షూటింగ్ పూర్తిచేసుకుంది. మ‌రో రెండు పాట‌లు, క్లైమాక్స్ మిన‌హా షూటింగ్ పార్ట్‌ని పూర్తిచేసుకంది. అన్ని కార్యక్రమాలు పూర్తిచేసి న‌వంబ‌ర్ చివ‌రి వారంలో విడుద‌ల‌ చేయాలని నిర్మాత చూస్తున్నారు.
ఈ చిత్రంలో కృష్ణ తేజ‌, విద్యుల్లేఖ రామన్, ప్రభాస్ శ్రీను, ఎన్టీవీ సాయి ఇతర పాత్రల్లో నటిస్తున్నారు. జేబీ సంగీతం సమకూర్చారు. సి.రాం ప్రసాద్ సినిమాటోగ్రఫీ అందిస్తున్నారు. గణేష్ సంభాషణలు రాశారు. అనంత్ శ్రీరామ్, కాసర్ల శ్యామ్, పూర్ణాచారి సాహిత్యం అందించారు.